b'\n_START_ARTICLE_\nLorenzo M. Ta\xc3\xb1ada\n_START_SECTION_\nMga unang taon sa buhay ni Ta\xc3\xb1ada\n_START_PARAGRAPH_\nIpinanganak si Ta\xc3\xb1ada sa Gumaca, Quezon. Pinamahalaan ng mga pilosopiyang tinimo sa kanya ng kanyang ina ang mga gawain ni Ta\xc3\xb1ada sa buhay. Ang pariralang "takot sa Diyos ang simula ng karunungan" ang gumabay sa kaniya sa kaniyang mga pakikipag-ugnayang panglipunan. Bilang isang estudyante sa elementarya sa Atimonan, Quezon, sumali si Ta\xc3\xb1ada sa isang protesta laban sa kaniyang Amerikanong prinsipal. Isang utos ng prinsipal na ito na manuluyan ang mga kabataang mag-aaral sa eskwela sa araw ng Sabado at Linggo para buuin ang isang palaruan ang pinagmulan ng protesta. Dahil sa utos na ito, hindi nakauwi ang mga mag-aaral sa kanilang mga bahay para makapiling ang kanilang mga magulang. Sa kapanahunan ng kaniyang pagiging isang estudyante ng abogasya sa Unibersidad ng Pilipinas (U.P.), naging isang major si Ta\xc3\xb1ada para sa Reserved Officer\xe2\x80\x99s Training Course (ROTC), isang pangunahing aktor sa mga tanghalan, at isang manlalaro ng futbol bilang goalkeeper, para sa pambansang koponan. Noong panahon ng kaniyang pagiging estudyante sa kolehiyo, sa araw ng Armistice (o Armistice Day), nang hikayatin ni Ta\xc3\xb1ada ang kaniyang mga kapwa-kadete seryosohin ang kanilang mga pagsasanay dahil sa maaaring magamit nila ang mga kaalamang ito laban sa mga Amerikano kung ipagmamaramot ang kalayaan ng Pilipinas.\n_START_SECTION_\nSa larangan ng politika\n_START_PARAGRAPH_\nSinasabing isang taong laban sa katiwalian, makabayan, at tagapagtaguyod ng maraming mga adhikain si Ta\xc3\xb1ada. Bukod sa pagiging masigasig na nasyonalista, ibinibilang din si Ta\xc3\xb1ada sa mga namumuno sa tinatawag na "parlyamento ng kalye". Mayroon siyang di-matinag na tayo laban sa mga katiwalian at korupsiyon, kawalan ng pagkakapantay, at diktatura. Naging punong-taga-usig din si Ta\xc3\xb1ada laban sa mga taksil na nakipagsabwatan sa mga Hapon. Dahil sa kaniyang reputasyon sa politika, naging isang Pilipino hinahangaan ng lahat ng bahagi ng lipunang Pilipino si Ta\xc3\xb1ada, isang taong iginagalang ng Partidong Komunista ng Pilipinas at ng Reform the Armed Forces Movement, at isang taong pinaniniwalang may prinsipyo sa buhay maging ni Benigno Aquino, Sr. na inakusahan minsan ni Ta\xc3\xb1ada na isa sa mga taksil na mananabwat._NEWLINE_Matagal na laban si Ta\xc3\xb1ada sa gawain nito sa Pilipinas. Siya ang nagbunsod ng Koalisyon Laban sa mga Base-Militar ng Estados Unidos at ng ibang mga grupo na humikayat sa suportang pampubliko laban sa presensiya ng mga sundalong Amerikano sa Pilipinas. Karaniwang tinatawag si Lorenzo Ta\xc3\xb1ada \xe2\x80\x9cmagiting na matandang lalaki sa larangan ng politika ng Pilipinas\xe2\x80\x9d dahil sa kaniyang reputasyon bilang isang pangunahing nasyonalista ng Pilipinas. Isa siyang karaniwang moog noong panahon ng Martial law ni Ferdinand Marcos, na makikitang nangunguna sa mga demonstrasyon at rally. Isang masigasig na aktibista laban sa mga base militar ng Estados Unidos si Ta\xc3\xb1ada noong panahon ng pagkapangulo ni Corazon Aquino, at tutol din siya sa pagkakaroon ng plantang nukleyar sa Pilipinas._NEWLINE_Noong 16 Setyembre 1991, tumanggap si Ta\xc3\xb1ada ng maigting na palakpakan (standing ovation) mula sa Senado ng Pilipinas matapos na hindi payagan ang bagong kasunduan para sa base na pang-hukbong pangkaragatan ng mga Amerikano sa baybayin ng Subic, ang pinakahuling himpilan ng mga Amerikanong militar sa Pilipinas.\n_START_SECTION_\nMga huling taon sa buhay ni Ta\xc3\xb1ada\n_START_PARAGRAPH_\nNamatay si Ta\xc3\xb1ada noong 1992, habang dinadala sa paggamutan, sa gulang na 93. Ilang araw bago ang kaniyang kamatayan, napasailalim na si Ta\xc3\xb1ada sa paglilinis ng bato (kidney dialysis). Naiwan ni Ta\xc3\xb1ada ang kaniyang asawang si Expedita Ta\xc3\xb1ada at siyam na mga anak, kabilang ang senador ng Pilipinas na si Wigberto Ta\xc3\xb1ada.'